Στάδιο Ειρήνης και Φιλίας

Το Στάδιο Ειρήνης και Φιλίας (Σ.Ε.Φ.) είναι κλειστό γήπεδο ιδιοκτησίας του Ελληνικού Δημοσίου και Νομικό Πρόσωπο Ιδιωτικού Δικαίου. Βρίσκεται στο Νέο Φάληρο του Πειραιά, απέναντι από το ποδοσφαιρικό Στάδιο Γεώργιος Καραϊσκάκης, έχει χωρητικότητα 12.349 θεατών και αποτελεί το δεύτερο μεγαλύτερο κλειστό γήπεδο της Ελλάδας. Απέχει 10 χλμ. από το κέντρο της Αθήνας και 2,5 χλμ. από το κέντρο του Πειραιά. Αποτελεί έδρα της ομάδας καλαθοσφαίρισης του Ολυμπιακού.

 Ιστορία 
Το Στάδιο Ειρήνης και Φιλίας κτίστηκε το 1985, και το κόστος κατασκευής ανήλθε στα 25.000.000 €. Σχεδιάστηκε το 1983 από την εταιρεία μηχανικών «Θύμιος Παπαγιάννης και Σία». Οικοδομήθηκε στην αντίπερα πλευρά από το Στάδιο Καραϊσκάκη στον Πειραιά, στο δυτικό άκρο του Φαληρικού Όρμουhttps://www.vrisko.gr/details/4a602gb_55bj4h1d5617ccbe0dck_gc4. Εγκαινιάστηκε από τον πρωθυπουργό Ανδρέα Παπανδρέου, στις 16 Φεβρουαρίου 1985, στο πρώτο Πανελλήνιο Πρωτάθλημα Κλειστού Στίβου, και επίσης σε αυτό διοργανώθηκε το Ευρωπαϊκό Πρωτάθλημα Κλειστού Στίβου του 1985 τον Μάρτιο.

Είναι το μοναδικό στάδιο της Ελλάδας που κατασκευάστηκε εξ αρχής ως παγοδρόμιο με μόνιμη παγολεκάνη ολυμπιακών διαστάσεων 30 x 60 m, η οποια καλύπτεται από δρύινο παρκέ ειδικού τύπου ώστε να μετατρέπεται ανά πασα στιγμή πάλι σε παγοδρόμιο. Λειτούργησε ως γήπεδο για αγώνες χόκεϊ επί πάγου του Πρωτάθληματος χόκεϊ επί πάγου Ελλάδας και φιλοξένησε και το Holiday On Ice (1986), το Κίεβο On Ice (1987) και το Λένινγκραντ On Ice (1989). Η λειτουργία του μοναδικού παγοδρομίου ολυμπιακών διαστάσεων στην Ελλάδα διεκόπη προς όφελος άλλων αθλημάτων.

Το 1991 έλαβε το Χρυσό Βραβείο στον παγκόσμιο διαγωνισμό που διοργάνωσε το IAKS (International Working Group for the Construction of Sports and Leisure Facilities), για την λειτουργικότητα και την ποιότητά του.

Από τη περίοδο 1991–92, το Στάδιο Ειρήνης και Φιλίας είναι έδρα για την ομάδα καλαθοσφαίρισης του Ολυμπιακού. Το στάδιο έκλεισε από τον Απρίλιο του 2002 έως τις αρχές του 2004, λόγω εργασιών ανακαίνισης, συνολικού κόστους 7.300.000€ και σε αυτό διεξήχθη η διοργάνωση της πετοσφαίρισης σάλας κατά τους Ολυμπιακούς Αγώνες του 2004.Επίσημες καταγραφές Θερινών Ολυμπιακών Αγώνων 2004.  Έκδοση 2. σ. 421. Τη περίοδο 2001–02 η ομάδα του Ολυμπιακού μετακόμισε στο Κλειστό Γυμναστήριο Κορυδαλλού.

Η χωρητικότητα του σταδίου μεταβάλλεται, και εξαρτάται από τις πτυσσόμενες κερκίδες που χρησιμοποιούνται στο χαμηλότερο επίπεδο, πέρα από τις 11.600 μόνιμες θέσεις στο μεσαίο και το υψηλό επίπεδο. Κατά τη διάρκεια αγώνων καλαθοσφαίρισης, η χωρητικότητα φτάνει στους 12.349 θεατές, με όλες τις κερκίδες σε λειτουργία.

Άλλες χρήσεις
Το στάδιο χρησιμοποείται περιστασιακά για άλλες εκδηλώσεις, όπως συνέδρια, μουσικές συναυλίες και αγώνες μοτοσυκλετών εσωτερικού χώρου. Αναφορικά, οι Scorpions, Βασίλης Παπακωνσταντίνου, Γιώργος Νταλάρας,Φιλ Κόλινς, Dire Straits, Status Quo, UB40, Γκλόρια Εστέφαν, Manowar, Deep Purple και Placebo, είναι μεταξύ των καλλιτεχνών οι οποίοι είχαν δώσει συναυλίες στο Στάδιο Ειρήνης και Φιλίας.

Έξω από το κυρίως γήπεδο, στο ίδιο κτήριο του σταδίου, υπάρχει ένα αμφιθέατρο 942 θέσεων, και διάφορες άλλες αίθουσες συνολικού εμβαδού 16.048 τετραγωνικών μέτρων, όπου λαμβάνουν χώρα εκθέσεις και συνέδρια.

Τον Ιούλιο του 2025, η Ελληνική βουλή ενέκρινε την παραχώρηση του Σταδίου για 49 έτη στην ΚΑΕ Ολυμπιακός, και η συμφωνία θα τεθεί σε ισχύ όταν ολοκληρωθούν οι προβλεπόμενες συμβατικές υποχρεώσεις.


Διεθνείς διοργανώσεις

Έχει φιλοξενήσει μεγάλο αριθμό διεθνών συναντήσεων σε διάφορα αθλήματα. 

 Στίβος 
Ευρωπαϊκό Πρωτάθλημα Κλειστού Στίβου 1985
Ημερίδα Κλειστού Στίβου 2013

 Καλαθοσφαίριση 
 Τελικός Κυπέλλου Πρωταθλητριών 1985
 Ευρωπαϊκό Πρωτάθλημα 1987
 Τελικός Κυπέλλου Κυπελλούχων 1989
 Φάιναλ Φορ Κυπέλλου Πρωταθλητριών 1993
 Παγκόσμιο Πρωτάθλημα 1998

 Προολυμπιακό Τουρνουά 2024 (Τουρνουά 3)
 Ευρωμπάσκετ Γυναικών 2025

 Πετοσφαίριση 
 Τελική Φάση – Φάιναλ Φορ Κυπέλλου Κυπελλούχων 1986, 1996
 Τελικός Κυπέλλου Πρωταθλητριών 1989
 Φάιναλ Φορ Κυπέλλου Πρωταθλητριών 1992, 1993
 Παγκόσμιο Πρωτάθλημα 1994
 Ευρωπαϊκό Πρωτάθλημα 1995
 Θερινοί Ολυμπιακοί Αγώνες 2004
 Φάιναλ Φορ Κυπέλλου Κυπελλούχων (TopTeams Cup) 2005
 Δεύτερος Τελικός Κυπέλλου Κυπελλούχων 2018, 2023

 Χειροσφαίριση 

 Δεύτερος Τελικός Ευρωπαϊκού Κυπέλλου 2024

 Πάλη 
Ευρωπαϊκό Πρωτάθλημα 1986
Παγκόσμιο Κύπελλο 1988 
Παγκόσμιο Πρωτάθλημα Ελληνορωμϊκής Ανδρών 1999 

 Γυμναστική 
Ευρωπαϊκό Πρωτάθλημα Ενόργανης Γυναικών 1990
Παγκόσμιο Πρωτάθλημα Ρυθμικής Γυμναστικής 1991

 Άρση βαρών 
Παγκόσμιο Πρωτάθλημα 1999

 Ρομποτική 

 FIRST Global Challenge 2024

 Εικόνες 

 Παραπομπές 

 Εξωτερικοί σύνδεσμοι 

 Σ.Ε.Φ. Επίσημη ιστοσελίδα 
 Παρουσίαση του Σ.Ε.Φ.
 stadia.gr
 Οι μεταμορφώσεις του Σ.Ε.Φ.
 30 Χρόνια Σ.Ε.Φ.

Ειρηνης και Φιλιας
Κατηγορία:Αθλητικές εγκαταστάσεις στον Πειραιά
Κατηγορία:Αθλητικές εγκαταστάσεις Θερινών Ολυμπιακών Αγώνων 2004
Κατηγορία:Ολυμπιακός Σ.Φ.Π. (καλαθοσφαίριση)
Κατηγορία:Κλειστά στάδια στην Ελλάδα